Galerija umjetnina u Splitu raspisuje

**Natječaj za sudjelovanje u 7. izdanju programa A4**

Pravo pristupa na natječaj imaju studenti / studentice **diplomskog studija** **Umjetničke akademije u Splitu**, **Akademije za umjetnost i kulturu u Osijeku**, **Akademije primijenjenih umjetnosti u Rijeci** i **Akademije likovnih umjetnosti u Zagrebu (za ALU Zagreb i studenti četvrte godine dodiplomskog studija)**, **u suradnji** sa studentima / studenticama diplomskog studija **Povijesti umjetnosti hrvatskih sveučilišta**.

Program A4 povezuje studente diplomskog studija navedenih institucija u svrhu organiziranja **izložbe** koja će povezati buduće umjetnike / umjetnice i buduće povjesničare /povjesničarke umjetnosti iz cijele Hrvatske.

Prijavu zajedno podnose student / studentica navedenih umjetničkih akademija u suradnji sa studentom / studenticom povijesti umjetnosti.

**7. izdanje** izložbe A4 održat će se u malom izložbenom prostoru Galerije umjetnina u studenom 2024. godine, te tijekom 2025. prezentirati u partnerskim institucijama.

**Prijava obvezno uključuje:**

1. **Pisani prijedlog maksimalne dužine 250 riječi ovjeren od strane mentora obaju sudionika**
2. **Maksimalno 4 fotografije predloženih radova (u slučaju elektronske prijave maksimalna veličina svake fotografije je 500 KB)**
3. **Potvrdu o studiranju obaju sudionika**
4. **Ime profesora / mentora oba studenta**

 **Napomena: prijava rada na natječaj mora biti ovjerena od strane mentora**

**Rok za prijavu je petak, 5. srpnja 2024. godine**, a razmatrat će se prijave poslane zaključno s tim datumom.

Odluku o dobitnicima natječaja donijet će peteročlani žiri sastavljen od sudionika programa *Fast* *Forward*, prošlogodišnjih pobjednika A4 i predstavnika Galerije umjetnina.

Galerija umjetnina ne snosi produkcijske troškove umjetničkih radova, niti njihove opreme.

Galerija umjetnina snosi prihvatljive troškove transporta, putne troškove i dnevnice te organizira smještaj sudionika.

U 2024. godini partneri programa su: Galerija Schira ALU Zagreb, Galerija Kortil HKD Rijeka, Galerija Waldinger u Osijeku.

**Prijave slati na Galerija umjetnina, Ulica kralja Tomislava 15, 21000 Split, ili na** **ana.cukusic@galum.hr****, s naznakom Natječaj A4 2024.**